કૃષ્ણના ‘યોગ’ને યુધિષ્ઠિરે હા કહેવાનું કારણ એ છે કે જય મેળવવો હોય તો પ્રથમ આપણી સેનાનો દ્રોણ કરી રહ્યા છે તે વિનાશ થોભવો આવશ્યક છે એ કૃષ્ણની જેમ યુધિષ્ઠિરને પણ દેખાય છે. વધારામાં ‘યોગ’ની પરિણતિ દ્રોણવધમાં થવાની હોય તો અતિ ઉત્તમ ! યુદ્ધમાં જય મેળવવા માટે આપણે ભીષ્મ અને દ્રોણને યુદ્ધમાંથી કાયમના નિવૃત્ત કરાવી લેવા પડશે એ યુધિષ્ઠિરને યુદ્ધ કરવાનું નક્કી થયું ત્યારે જ સ્પષ્ટ થયું હતું અને દ્રોણને ધર્મસંમત માર્ગથી નિવૃત્ત કરી શકાતા નથી એ જોયા પછી તે માટે અધર્મયુક્ત માર્ગ વાપરવા યુધિષ્ઠિર હવે તૈયાર છે.